13.07.2026. saņemts pretendenta jautājums:
1)	Nolikuma 3.6. punktā noteikts, ka Pretendentam ir jābūt vismaz 2 (divu) gadu pieredzei apgaismojuma instalācijā un uzstādīšanā.
Savukārt Nolikuma 7.6.1. punktā noteikts, ka, lai apliecinātu Nolikuma 3.6. punkta izpildi, Pretendentam jāpievieno vismaz divas pozitīva rakstura atsauksmes vēstules par pieredzi šāda Pakalpojuma veikšanā.
Lūdzam Pasūtītāju precizēt, vai Pretendentam ir iespējams iesniegt ne tikai atsauksmes vēstules, bet arī citu līdzvērtīgu dokumentu (piemēram, pasūtītāja izsniegtu izziņu, darbu pieņemšanas–nodošanas aktu, līguma izpildi apliecinošu dokumentu vai citu dokumentu), kas apliecina Nolikuma 7.6.1. apakšpunktā noteikto prasību un pilnībā apliecina pretendenta atbilstību Nolikuma 3.6. punktā noteiktajai pieredzes prasībai?
Lūdzam  Pasūtītāju apstiprināt, vai šādi līdzvērtīgi dokumenti tiks pieņemti kā pietiekams apliecinājums Pretendenta pieredzei apgaismojuma instalācijas un uzstādīšanas darbu veikšanā.

Atbilde uz jautājumu

Pasūtītājs informē, ka Nolikuma prasības netiks grozītas.
Nolikuma 7.6.1. apakšpunktā ir noteikta prasība iesniegt vismaz divas pozitīva rakstura atsauksmes vēstules par pieredzi attiecīgā pakalpojuma veikšanā. Šīs prasības mērķis ir iegūt pasūtītāja vērtējumu, kas apliecina, ka pretendenta sniegtais pakalpojums ir izpildīts kvalitatīvi, profesionāli un ar pozitīvu pieredzi, t. sk. ka paveiktais darbs ir novērtēts kā pozitīvs un kvalitatīvs.
Pretendenta minētie dokumenti, piemēram, darbu nodošanas – pieņemšanas akts, līguma izpildi apliecinoši dokumenti vai izziņas, apliecina pakalpojuma izpildes faktu vai līgumsaistību izpildi, taču tie neatspoguļo pasūtītāja vērtējumu par sniegtā pakalpojuma kvalitāti un var neapliecināt, ka darbi ir veikti ar pozitīvu pieredzi un augstu kvalitāti.
Līdz ar to minētie dokumenti nevar aizstāt Nolikuma 7.6.1. apakšpunktā prasītās pozitīva rakstura atsauksmes vēstules, un Pasūtītājs tos nepieņems kā pietiekamu apliecinājumu šīs prasības izpildei.
